**Kan klimaet få folk til at flytte?**

På Afrikas Horn har langt mere end 1 mio. mennesker indenfor de seneste år set sig nødsaget til at flytte fra deres hjemegn. Mange søger hjælp i nødhjælpslejre for internt fordrevne, mens en del af dem der krydser grænser mellem regionens lande ender i flygtningelejre. Endnu flere søger mod regionens storbyer (fx Addis Ababa) og nabolande i Mellemøsten, mens nogle få tusinde tager den lange tur mod Europa.

1. Vurder hvilke årsager og overvejelser der ligger bag beslutningen om at flytte
   * Kan tørke eller oversvømmelser få folk til at flytte? Hvorfor/hvorfor ikke?
   * Kan fattigdom få folk til at flytte? Hvorfor/hvorfor ikke?
   * Kan konflikt få folk til at flytte? Hvorfor/hvorfor ikke?
   * Kan mangel på job- og uddannelsesmuligheder få folk til at flytte? Hvorfor/hvorfor ikke?
   * Er der andre årsager som kan få folk til at flytte? I så fald hvilke?
2. Er der sammenhæng mellem de forskellige årsager til migration? Forsøg at lave et mindmap, hvor de forskellige sammenhængende årsager angives og forbindes med pile.
3. Kan man skelne mellem frivillig og tvungen migration/flugt? Og i så fald, under hvilke omstændigheder foregår migration henholdsvis frivilligt / ufrivilligt?
4. Tag udgangspunkt i de forskellige destinationer (fx nødhjælpslejre, byer, udlandet) og overvej hvad der afgør om migranter ender det ene sted frem for det andet. Er der forskel på hvilke typer af migranter der ender i fx nødhjælpslejre og Europa? Har alle de samme muligheder for at migrere derhen hvor de ønsker at være?
5. Findes der måder hvorpå man kan undgå at folk ender i en situation, hvor migration er den eneste udvej? Og i så fald, hvordan kan man undgå det?
6. Skal man sigte imod at forhindre migration og/eller forbyde at folk på Afrikas Horn flytter internt og/eller internationalt? Hvorfor / hvorfor ikke?
7. Under hvilke omstændigheder kan/vil migranter / flygtninge vende tilbage til deres hjemegn?
8. Kan man skelne mellem midlertidig og permanent migration? Og i så fald, under hvilke omstændigheder er migration henholdsvis midlertidig / permanent?

Du kan lære mere om årsagerne til migration her:

1. [http://climatemigration.org. uk/climate-migration-horn-africa/](http://climatemigration.org.uk/climate-migration-horn-africa/)
2. <http://fjernenaboer.dk/index.php?PID=389>
3. <https://www.diis.dk/publikationer/klimaforandringer-fordriver-mennesker-pas-paa-hurtige-antagelser>

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |